ai4bharat/Pralekha huggingface dataset:
শ্রমওকর্মসংস্থানমন্ত্রক
দেশে শ্রমিক কল্যাণের জন্য সংস্কার আনার লক্ষ্যে শ্রী গাঙ্গোয়ার লোকসভায় তিনটি শ্রম সংক্রান্ত কোড পেশ করেছেন
নয়াদিল্লি, ১৯ সেপ্টেম্বর, ২০২০
কেন্দ্রীয় শ্রম ও কর্মসংস্থান দপ্তরের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ গাঙ্গোয়ার আজ শ্রমিক কল্যাণের জন্য সংস্কার আনার উদ্দেশে লোকসভায় তিনটি শ্রম সংক্রান্ত কোড পেশ করেছেন। ২০২০-র শিল্প সম্পর্কিত কোড; ২০২০-র কর্মক্ষেত্রে নিরাপত্তা, স্বাস্থ্য এবং কাজের পরিবেশ সংক্রান্ত নিয়মের ওপর বিল এবং ২০২০-র সামাজিক সুরক্ষা কোড পেশ করা হয়েছে। মন্ত্রী জানিয়েছেন, গত বছর আগস্ট মাসে সংসদে মজুরি সংক্রান্ত নিয়মাবলী, অর্থাৎ কোড অনুমোদিত হয়েছিল যেটি আইন হিসেবে কার্যকর হয়েছে। তার পাশাপাশি, আজ পেশ করা তিনটি বিল শ্রম আইনের সরলীকরণ করবে। এর ফলে, দেশের ৫০ কোটি সংগঠিত এবং অসংগঠিত ক্ষেত্রের শ্রমিক উপকৃত হবেন।
শ্রী গাঙ্গোয়ার আরও জানিয়েছে, শ্রম সম্পর্কিত দ্বিতীয় জাতীয় কমিশনের সুপারিশ অনুসারে বর্তমান শ্রম আইনগুলির সংযুক্তিকরণ ঘটিয়ে এই শ্রম সংক্রান্ত কোড তৈরি করা হয়েছে। এই কোড শিল্পক্ষেত্রে শান্তি ও সম্প্রীতি বজায় রাখবে যার ফলে দেশের বহু প্রতিক্ষিত শিল্পের বিকাশ হবে এবং কর্মসংস্থান সৃষ্টি হবে।
মন্ত্রী আরও জানিয়েছেন, এই বিলগুলির ফলে বিভিন্ন প্রতিষ্ঠান বিনিয়োগ করতে উৎসাহিত হবে। শিল্পক্ষেত্রে সৌহার্দ গড়ে উঠলে সংশ্লিষ্ট সকল পক্ষই এতে উপকৃত হবে। দেশ স্বাধীন হওয়ার ৭৩ বছর পর দেশের শ্রম আইনের ব্যাপক সংস্কার করার প্রয়োজনীয়তা দেখা দিয়েছে। মন্ত্রী বলেছেন, এই সংস্কারগুলির ফলে শ্রমজীবী মানুষের স্বার্থ সুরক্ষিত হবে। তাঁদের সামাজিক সুরক্ষা, নিরাপত্তা এবং কাজের পরিবেশ উন্নত হবে। তাঁদের কোনও অভাব-অভিযোগ থাকলে তার মীমাংসাও সহজে করা যাবে। তিনি বলেছেন, এই শ্রম সম্পর্কিত কোডগুলির মাধ্যমে শ্রমিক এবং কর্মসৃষ্টিকারীদের মধ্যে প্রকৃত অর্থে ভারসাম্য বজায় রাখা যাবে।
২০১৯ সালে লোকসভায় এই বিলগুলি পেশ করার পর প্রচলিত সংসদীয় রীতি-নীতি অনুসারে এগুলিকে পার্লামেন্টারি স্ট্যান্ডিং কমিটিতে পাঠানো হয়। এই কমিটি সংশ্লিষ্ট সকল পক্ষের সঙ্গে আলোচনার পর একটি প্রতিবেদন পেশ করে। মন্ত্রী জানিয়েছেন, কমিটির ২৩৩টি সুপারিশ শ্রম ও কর্মসংস্থান দপ্তর ভালো করে বিবেচনা করে তার মধ্যে ৭৪ শতাংশ সুপারিশ গ্রহণ করেছে।
অসংগঠিত এবং সংগঠিত উভয় ক্ষেত্রেই শ্রমিকদের ন্যূনতম মজুরি এবং নির্দিষ্ট সময়ে মজুরি পাওয়ার বিষয়টি অধিকার বলে বিবেচিত হবে। বর্তমানে মূলত খনি শিল্প, বাগিচা শিল্প, বন্দর এলাকার কর্মী, নির্মাণ শিল্পের সঙ্গে যুক্ত কারিগর, সাফাই কর্মচারী এবং উৎপাদন ক্ষেত্রের মতো ক্ষেত্রগুলির শ্রমিকদের ন্যূনতম মজুরি বিবেচনা করা হয়। এখন নতুন নিয়ম অনুসারে দেশের সব শ্রমিকদের জন্য ন্যূনতম মজুরি পাওয়ার অধিকারকে স্বীকৃতি দেওয়া হয়েছে। তথ্যপ্রযুক্তি, পরিষেবা, পরিবহণ ইত্যাদির মতো ক্ষেত্রগুলি ছাড়াও গৃহস্থালীর কাজকর্ম করেন, এরকম শ্রমিক ও অসংগঠিত শ্রমিক এবং শিক্ষকরাও নতুন ব্যবস্থায় এর আওতায় আসবেন।
শ্রমিকদের ন্যূনতম মজুরি নির্ধারণের পদ্ধতিটি সরলীকরণ করা হয়েছে। এক্ষেত্রে বর্তমান ব্যবস্থার পরিবর্তে দক্ষতা এবং ভৌগোলিক অবস্থানকে বিবেচনা করা হবে।
বর্তমানে ২০০টি ক্ষেত্রে ন্যূনতম মজুরি কার্যকর হয়। নতুন আইনের ফলে ১০ হাজারটি ক্ষেত্রে এই নিয়ম বলবৎ হবে।
এখন মাত্র ১২ রকমের ন্যূনতম মজুরি নির্ধারিত হয়। নতুন নিয়মে ৫৫২ রকমের ন্যূনতম মজুরির নিয়ম তৈরি করা হবে।
প্রতি পাঁচ বছর অন্তর মজুরির পরিমাণের বিষয়টি বিবেচিত হবে।
মজুরি নির্ধারণের ক্ষেত্রে একটি বিধিবদ্ধ নিয়ম মেনে চলতে হবে।
(CG/CB/DM
প্রধানমন্ত্রীরদপ্তর
ইজরায়েলের প্রধানমন্ত্রীর সঙ্গে প্রধানমন্ত্রী শ্রী নরেন্দ্র মোদীর টেলিফোনে কথোপকথন
নয়াদিল্লি, ১২ মার্চ, ২০২০
প্রধানমন্ত্রী শ্রী নরেন্দ্র মোদী গত সন্ধ্যায় ইজরায়েলের প্রধানমন্ত্রী মিঃ বেঞ্জামিন নেতানিয়াহুর সঙ্গে টেলিফোনে কথা বলেন।
উভয় নেতা দ্বিপাক্ষিক সম্পর্ক উন্নয়নের বিষয়টি পর্যালোচনা করেন। বিশ্ব জুড়ে কোভিড-১৯ মহামারির রূপ নেওয়ায় তাঁরা উদ্ভূত পরিস্থিতি নিয়েও মতবিনিময় করেন।
CG/CB/SB
(Visitor Counter : 50
প্রধানমন্ত্রীরদপ্তর
প্রধানমন্ত্রী ভুটানের রাজা জিগমে খেসর নামগিয়েল ওয়াংচুক-এর সঙ্গে দেখা করেছেন
নয়াদিল্লি, ১৪ সেপ্টেম্বর ২০২২
প্রধানমন্ত্রী শ্রী নরেন্দ্র মোদী আজ নতুন দিল্লিতে ভুটানের রাজা জিগমে খেসর নামগিয়েল ওয়াংচুক-এর সঙ্গে দেখা করেছেন।
ভারত-ভুটান নিকট ও অদ্বিতীয় বন্ধুত্ব আরও দৃঢ় করার বিভিন্ন ভাবনা নিয়ে দুই নেতা আলোচনা করেছেন। শ্রী মোদী ভারত এবং ভুটানের সম্পর্ককে রূপ দেওয়ার কাজে ড্রুক গিয়ালপো পরম্পরার পথনির্দেশকারী দূরদর্শিতার প্রশংসা করেন।
প্রধানমন্ত্রী একটি ট্যুইট বার্তায় বলেছেন –
“ভুটানের নৃপতির সঙ্গে সৌহার্দ্যপূর্ণ বৈঠক হল। ভারত ও ভুটানের ঘনিষ্ঠতা এবং অদ্বিতীয় সখ্যকে আরও জোরদার করার বিভিন্ন ভাবনা নিয়ে আলোচনা হয়েছে। আমাদের সম্পর্ককে রূপ দেওয়ার কাজে ড্রুক গিয়ালপো পরম্পরার পথনির্দেশকারী দূরদর্শিতার জন্য প্রশংসা জানাই।”
(PG/AP/DM
স্বরাষ্ট্র মন্ত্রক
ফৌজদারি আইন সংস্কার কমিটি
নয়াদিল্লি, ১৬ সেপ্টেম্বর, ২০২০
ফৌজদারি আইনে সংস্কারের ব্যাপারে প্রয়োজনীয় পরামর্শ দিতে দিল্লির জাতীয় আইন বিশ্ববিদ্যালয়ের উপাচার্যের সভাপতিত্বে একটি কমিটি গঠন করা হয়। এছাড়াও, এই আইনে প্রয়োজনীয় সংস্কার ও নতুন ধারা অন্তর্ভুক্ত করার জন্য কেন্দ্রীয় স্বরাষ্ট্র মন্ত্রক বিভিন্ন রাজ্যের রাজ্যপাল, মুখ্যমন্ত্রী, উপ-রাজ্যপাল, কেন্দ্রশাসিত অঞ্চলের প্রশাসক, ভারতের প্রধান বিচারপতি, বিভিন্ন হাইকোর্টের প্রধান বিচারপতি, বার কাউন্সিল অফ ইন্ডিয়া, বিভিন্ন রাজ্যের বার কাউন্সিল সহ একাধিক বিশ্ববিদ্যালয়/আইন প্রতিষ্ঠানের কাছ থেকেও পরামর্শ চেয়েছিল। সংশ্লিষ্ট সবপক্ষের কাছ থেকে প্রাপ্ত পরামর্শ/মতামত এবং ঐ কমিটির প্রতিবেদন স্বরাষ্ট্র মন্ত্রক খতিয়ে দেখছে।
রাজ্যসভায় আজ এক প্রশ্নের লিখিত জবাবে এই তথ্য দেন স্বরাষ্ট্র প্রতিমন্ত্রী শ্রী জি কিষাণ রেড্ডি।
(CG/BD/SB
প্রতিরক্ষামন্ত্রক
দেশীয় প্রযুক্তিতে নির্মিত টরপেডো ডেকয় সিস্টেম নৌবাহিনীতে অর্ন্তভুক্ত
নতুন দিল্লি, ২৬শে জুন, ২০২০
ভারতীয় নৌবাহিনী, সাবমেরিন প্রতিরোধী যুদ্ধের ক্ষেত্রে আজ একটি গুরুত্বপূর্ণ সমরাস্ত্র অর্ন্তভুক্ত করেছে। উন্নত প্রযুক্তির টর্পেডো ডেকয় সিস্টেম , যুদ্ধজাহাজের যে কোনো জায়গা থেকে গোলাবর্ষণ করতে পারবে। প্রতিরক্ষা গবেষণা ও উন্নয়ন সংস্থা -র এনএসটিএল ও এনপিওএল –র গবেষণাগার থেকে এই ‘মারীচ’-এর উদ্ভাবন করা হয়েছে। প্রতিরক্ষা মন্ত্রকের একটি রাষ্ট্রায়াত্ত্ব সংস্থা, ভারত ইলেক্ট্রনিক্স লিমিটেড-কে এর উৎপাদনের দায়িত্ব দেওয়া হয়েছে। এই সাবমেরিন প্রতিরোধী ব্যবস্থাপনাটির সমস্ত মূল্যায়ন সন্তোষজনক হওয়ার পরই একে নৌবাহিনীতে যুক্ত করা হল। আত্মনির্ভর ভারত অভিযান ও সরকারের ‘মেক ইন ইন্ডিয়া’-র উদ্যোগের এটি একটি বড় সাফল্য।
(CG/CB/SFS
রেলমন্ত্রক
রেল কর্তৃপক্ষ উত্তরবঙ্গের বিভিন্ন স্টেশনে রেল বগিগুলিকে রেস্তোরাঁয় পরিণত করতে চলেছে
কলকাতা, ১৫ সেপ্টেম্বর, ২০২২
রাজস্ব আদায়ের অতিরিক্ত উৎস হিসাবে ভারতীয় রেল কর্তৃপক্ষ পুরনো বগিগুলিকে আরামদায়ক ও সুন্দর রেস্তোরাঁয় পরিণত করতে চলেছে। চাকার উপর রেস্তোরাঁ বা ‘রেস্টুরেন্ট অন হুইলস্’ নামের রেল বগির এই রেস্তোরাঁ ইতিমধ্যেই পূর্ব রেলের পশ্চিমবঙ্গের আসানসোল রেল স্টেশনে কার্যকর যেসব পুরনো বগিগুলিকে রেল আর ব্যবহার করছে না, সেগুলিকেই রেস্তোরাঁয় বদলে ফেলা হচ্ছে।
আসানসোলে এ ধরনের রেস্তোরাঁ উদ্বোধনের সময় পাঁচ বছরে ভাড়া বহির্ভূত ৫০ লক্ষ টাকা রাজস্ব আদায়ের লক্ষ্যমাত্রা নেওয়া হয়েছিল। পাঁচ বছরের চুক্তিতে কোনও সংস্থা ভারতীয় রেলের এই বগিগুলিতে তাদের রেস্তোরাঁ খুলতে পারবে। কিন্তু, বগিগুলির মালিকানা থাকবে রেল কর্তৃপক্ষের হাতেই।
উত্তর-পূর্ব সীমান্ত রেলওয়েও ব্যবহারযোগ্য নয়, এমন কিছু পুরনো ট্রেনের বগিকে রেস্তোরাঁয় পরিণত করার উদ্যোগ নিয়েছে। ইতিমধ্যেই এমন একটি রেস্তোরাঁ ব্যবহারের জন্য প্রস্তুত করা হয়েছে নিউ জলপাইগুড়ি স্টেশন এলাকায়। এছাড়াও, উত্তর-পূর্ব সীমান্ত রেলের ৫টি শাখায় ১৫টি এ ধরনের রেস্তোরাঁ চালু করা হচ্ছে।
আলিপুরদুয়ার শাখার ৭টি এবং নিউ কোচবিহার, নিউ আলিপুরদুয়ার, মাদারিহাট, লাটাগুড়ি, চালসা, রাজাভাতখাওয়া এবং নিউ মাল স্টেশন চত্বরে এই রেস্তোরাঁগুলি খোলা হবে।
যাত্রীদের আকর্ষণ করতে ঐতিহ্যবাহী ও নান্দনিকভাবে রেস্তোরা^গুলি সাজিয়ে তোলা হচ্ছে। জনগণ তাঁদের পরিবার-পরিজন ও বন্ধুবান্ধবদের নিয়ে এই রেস্তোরাঁয় বসে খাবার খেতে পারবেন। এছাড়াও, এখান থেকে খাবার ও পানীয় কেনার সুবিধা পাচ্ছে।
রেলের জন্য রাজস্ব আদায় বৃদ্ধির পাশাপাশি এ ধরনের রেস্তোরাঁগুলি দক্ষ ও অদক্ষ কর্মীদের জন্য কর্মসংস্থানের সুযোগ সৃষ্টি করবে।
PG/PM/SB
(Visitor Counter : 10
সড়কপরিবহণওমহাসড়কমন্ত্রক
পুরনো গাড়ি বাতিলের ক্ষেত্রে স্বেচ্ছামূলক স্ক্র্যাপেজ নীতি ১৫ দিনের মধ্যে ঘোষণা করা হবে: নীতিন গডকরি
নতুন দিল্লি, ১ ফেব্রুয়ারি, ২০২১
কেন্দ্রীয় বাজেটে পরিবেশ রক্ষায় কেন্দ্রীয় সরকার পুরনো গাড়ি বাতিলের যে নীতি গ্রহণ করেছেন তাকে স্বাগত জানিয়েছেন কেন্দ্রীয় সড়ক পরিবহন ও মহাসড়ক মন্ত্রী শ্রী নীতিন গডকরি। তিনি বলেন, আগামী ১৫ দিনের মধ্যে এই নীতি কার্যকর করা হবে। বাজেট নিয়ে তার প্রতিক্রিয়া জানাতে গিয়ে শ্রী গডকড়ী জানান, সরকার যে স্ক্র্যাপেজ পলিসি গ্রহণ করেছেন তাতে প্রায় ১০ হাজার কোটি টাকার বিনিয়োগ হবে। কর্মসংস্থানের সুযোগ পাবেন ৫০ হাজার মানুষ।
কেবল বাণিজ্যিক গাড়ি নয় পরিবেশ রক্ষায় সরকার ব্যক্তিগত গাড়ির আয়ুষ্কাল বেঁধে দিতে চায়। এই লক্ষ্যকে সামনে রেখেই অর্থমন্ত্রীর নির্মলা সীতারামন বাজেটে স্ক্র্যাপেজ নীতির কথা ঘোষণা করেন।গাড়ির বয়স কুড়ি বছরের বেশি হলে তা পরীক্ষা করা হবে। এবারের বাজেটে পরিবেশ বান্ধব যানের উপর গুরুত্ব দেওয়া হয়েছে।
শ্রী নীতিন গডকরি জানিয়েছেন, সারাদেশে ৫১ লক্ষ মোটরগাড়ি রয়েছে যার বয়স কুড়ি বছর পেরিয়ে গেছে। এছাড়াও, ৩৪ লক্ষ গাড়ি রয়েছে যার বয়স ১৫ বছর অতিক্রান্ত হয়েছে। এর পাশাপাশি, ১৭ লক্ষ মধ্যম ও ভারি মোটরগাড়ি আছে যেগুলো ১৫ বছর অতিক্রান্ত হয়েছে। বাজেটে প্রস্তাব দেওয়া হয়েছে যে পুরনো গাড়ি কে পর্যায়ক্রমে বাতিল করা হোক।
কেন্দ্রীয় বাজেটে সড়ক সম্প্রসারণ ও রক্ষণাবেক্ষণ খাতে ১,১৮,০০০ কোটি টাকা বরাদ্দ করায় শ্রী গডকড়ী সন্তোষ প্রকাশ করেন।
আয়ুষ
বিশ্ব হোমিওপ্যাথি দিবস উপলক্ষে দুদিনের বিজ্ঞান ভিত্তিক সন্মেলনের আজ উদ্বোধন হয়েছে
নতুন দিল্লি,১০ এপ্রিল,২০২১
বিশ্ব হোমিওপ্যাথি দিবস উপলক্ষে হোমিওপ্যাথি- ইন্টিগ্রেটেড মেডিসিনের রোড ম্যাপ- বিষয়ে দুদিনের বিজ্ঞানভিত্তিক সম্মেলনের আজ উদ্বোধন হয়েছে। নতুন দিল্লিতে আয়োজিত এই সম্মেলনের প্রধান অতিথি হিসেবে উপস্থিত ছিলেন প্রতিরক্ষা মন্ত্রকের রাষ্ট্রমন্ত্রী শ্রী শ্রীপদ নায়েক। এই সম্মেলনের আয়োজক সেন্ট্রাল কাউন্সিল ফর রিসার্চ ইন হোমিওপ্যাথি। আয়ুষ মন্ত্রকের অধীন এই স্ব-শাসিত সংস্থা এবারের বিশ্ব হোমিওপ্যাথি দিবসের আয়োজন করে। হোমিওপ্যাথির জনক ডক্টর ক্রিশ্চিয়ান ফ্রেডরিক স্যামুয়েল হ্যানিম্যানের জন্মদিনটি প্রতিবছর বিশ্ব হোমিওপ্যাথি দিবস হিসেবে উদযাপন করা হয়।
কেন্দ্রীয় প্রতিরক্ষা মন্ত্রকের রাষ্ট্রমন্ত্রী তাঁর ভাষণে উল্লেখ করেন যে, করোনা জনিত অতিমারি নিয়ন্ত্রণে হোমিওপ্যাথির অবদানের কথা সর্বজনবিদিত। সরকারের সহায়তায় কোভিড অতিমারি চলাকালীন এই কাউন্সিলের কাজের মাধ্যমে হোমিওপ্যাথির এক বিশেষ সাফল্য অর্জিত হয়েছে। আয়ুষ মন্ত্রক ওষুধের গবেষণার প্রস্তাবগুলিকে আমন্ত্রণ জানিয়েছে।
আয়ুষ মন্ত্রকের সচিব বৈদ্য রাজেশ কোটেকা প্রফিলাক্সিসের পাশাপাশি অ্যাড অন চিকিৎসার জন্য কোভিড সংক্রান্ত সমস্ত গবেষণার ফলাফল উপস্থাপনের জন্য হোমিওপ্যাথি গবেষণা সংস্থাকে অভিনন্দন জানান। তিনি বলেন এই বৈজ্ঞানিক সম্মেলনটি নীতিনির্ধারক এবং বিশেষজ্ঞদের মধ্যে অভিজ্ঞতা বিনিময় করার একটি প্ল্যাটফর্ম।
হোমিওপ্যাথিক ক্লিনিক, গবেষক, হোমিওপ্যাথি পাঠরত ছাত্র- ছাত্রীদের জন্য একটি ব্যবহার মূলক ক্ষেত্র চালুর কথা বলা হয়।
জনস্বাস্থ্যের ক্ষেত্রে কিভাবে কাজ করা হচ্ছে তা নিয়ে হোমিওপ্যাথি সম্মেলনে বিস্তারিত আলোচনা করা হয়। ক্যান্সার নিয়ন্ত্রণ, ডায়াবেটিস, হৃদযন্ত্র জনিত সমস্যা বা স্ট্রোকের মত ক্ষেত্রে হোমিওপ্যাথির চিকিৎসার গুরুত্ব নিয়ে আলোকপাত করা হয়।
CG/ SB
(Visitor Counter : 168
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১০৭ কোটি ২৯ লক্ষ ছাড়িয়েছে
গত ২৪ ঘণ্টায় ৪১ লক্ষ ১৬ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.২২ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১১ হাজার ৯০৩
দেশে সুস্পষ্টভাবে করোনায় আক্রান্তের সংখ্যা ১ লক্ষ ৫১ হাজার ২০৯, যা ২৫২ দিনে সর্বনিম্ন
সাপ্তাহিক-ভিত্তিতে আক্রান্তের হার ১.১৮ শতাংশ, যা গত ৪০ দিন ২ শতাংশের নীচে
নয়াদিল্লি, ০৩ নভেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৪১ লক্ষ ১৬ হাজার ২৩০। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১০৭ কোটি ২৯ লক্ষ ৬৬ হাজার ৩১৫।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৭৯,৩৮৮
৯২,৪১,৮০৪
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৭২,০২৭
১,৫৯,৭৮,১০২
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪২,১৬,৯২,৭৭২
১৪,৬৩,৬৫,১৪৪
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৭,৫৬,৫৬,৩৬৮
৯,৭৬,৯৯,৫৪০
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১১,০২,০৪,৪৪৭
৬,৭৩,৬৯,৭২৩
|
|
মোট
|
|
|
|
১,০৭,২৯,৬৬,৩১৫
দেশে গত ২৪ ঘণ্টায় সুস্থ হয়েছেন ১৪ হাজার ১৫৯ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৩৬ লক্ষ ৯৭ হাজার ৭৪০।
জাতীয় স্তরে সুস্থতার হার বর্তমানে ৯৮.২২ শতাংশ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ১২৯ দিন দৈনিক আক্রান্তের সংখ্যা ৫০ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ১১ হাজার ৯০৩ জন।
দেশে সুস্পষ্টভাবে করোনায় আক্রান্তের সংখ্যা ২ লক্ষের নীচে নেমে বর্তমানে ১ লক্ষ ৫১ হাজার ২০৯ হয়েছে, যা গত ২৫২ দিনে সর্বনিম্ন এবং মোট আক্রান্তের ০.৪৪ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১০ লক্ষ ৬৮ হাজার ৫১৪টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬১ কোটি ১২ লক্ষ ৭৮ হাজার ৮৫৩টি।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.১৮ শতাংশ, যা গত ৪০ দিন ২ শতাংশের নীচে। একইভাবে, দৈনিক আক্রান্তের হার দাঁড়িয়েছে ১.১১ শতাংশ। দৈনিক-ভিত্তিতে আক্রান্তের হার গত ৩০ দিন ২ শতাংশের নীচে রয়েছে এবং গত ৬৫ দিন ৩ শতাংশের নীচে।
CG/SS/SB
(Visitor Counter : 141
কেন্দ্রীয়মন্ত্রিসভা
ছাত্রছাত্রীদের আন্তর্জাতিক মূল্যায়ন কর্মসূচিতে ভারতের প্রস্তাবিত অংশগ্রহণের চুক্তিতে মন্ত্রিসভার সায়
নয়াদিল্লি, ২০ ফেব্রুয়ারি, ২০১৯
ভারত ও অর্থনৈতিক সহযোগিতা ও উন্নয়ন সংগঠন -এর মধ্যে প্রোগ্রাম ফর ইন্টারন্যাশনাল স্টুডেন্টস অ্যাসেসমেন্ট  বা আন্তর্জাতিক ছাত্রছাত্রীদের মূল্যায়ন কর্মসূচিতে অংশগ্রহণের জন্য হওয়া চুক্তি অনুমোদন করেছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত মন্ত্রিসভার বৈঠকে এই চুক্তিতে কর্মপরবর্তী অনুমোদন দেওয়া হয়। ওইসিডি আগামী ২০২১ সালে এই কর্মসূচি রূপায়ণ করবে। চুক্তিটি গত ২৮শে জানুয়ারী স্বাক্ষরিত হয়।
পিসা কর্মসূচিতে অংশগ্রহণ করলে বিদ্যালয়ের পরীক্ষা গ্রহণ পদ্ধতিতে যোগ্যতা ভিত্তিক সংস্কার চালু করা এবং মুখস্ত করার ব্যবস্হা থেকে সরে আসা সম্ভব হবে। সেন্ট্রাল বোর্ড অফ সেকেন্ডারি এডুকেশন  এবং ন্যাশনাল কাউন্সিল ফর এডুকেশন রিসার্চ অ্যান্ড ট্রেনিং  এই প্রক্রিয়ায় সামিল হবে এবং প্রকৃত মূল্যায়ণ সম্ভব হবে।
প্রসঙ্গত, পিআইএসএ একটি যোগ্যতা ভিত্তিক মূল্যায়ন পদ্ধতির মাধ্যমে পাঠ্য বিষয় ভিত্তিক মূল্যায়নের পরিবর্তে, ছাত্রছাত্রীরা আধুনিক সমাজে পুরোপুরিভাবে অংশগ্রহণে প্রয়োজনীয় মূল বিষয়গুলিতে দক্ষতা অর্জন করতে সক্ষম কিনা তা দেখা হয়ে থাকে। এই পদ্ধতি ভারতীয় ছাত্রছাত্রীদের স্বীকৃতি এনে দেবে ও গ্রহণযোগ্যতা বাড়াবে এবং তাদেরকে একবিংশ শতাব্দীতে বিশ্বজনীন অর্থনীতির অংশ হয়ে উঠতে তৈরী করবে। কেন্দ্রীয় বিদ্যালয় সংগঠন, নবোদয় বিদ্যালয় সমিতি এবং চন্ডীগড়ে কেন্দ্রশাসিত অঞ্চলের স্কুলগুলি এই পদ্ধতিতে অংশ নেবে। ৮০টিরও বেশি দেশ, যার মধ্যে ৪৪টি মধ্যবর্গীয় আয়ের দেশ যেমন ব্রাজিল, চীন, থাইল্যান্ড, ইন্দোনেশিয়া, মালয়েশিয়া ও ভিয়েতনাম পিআইএসএ-তে অংশ নিয়েছে।
CG/SC/NS
(Visitor Counter : 91
বিজ্ঞানওপ্রযুক্তিমন্ত্রক
কোভিড-১৯এর জন্য দ্রুত নিয়ন্ত্রক কাঠামো
নয়াদিল্লী, ২৫ জুলাই, ২০২০
সিভিয়ার অ্যাকিউট রেসপিরেটরি সিনড্রম করোনা ভাইরাস-২ সাধারণভাবে ২০১৯ নোভেল করোনা ভাইরাস হিসেবে পরিচিত। ২০১৯এর ডিসেম্বরে চীনের ইউহানে প্রথম এই ভাইরাসের সংক্রমণের খবর পাওয়া যায়। এর প্রভাব মারাত্মকভাবে সারা বিশ্বে ছড়িয়ে পরে। ২০২০র জানুয়ারির মধ্যে বিশ্ব স্বাস্থ্য সংস্থা  একে আন্তর্জাতিক স্তরে জনস্বার্থ সংক্রান্ত বিপদ বলে ঘোষণা করে। কিন্তু এই ভাইরাসের সংক্রমণ এত দ্রুত গতিতে হচ্ছিল যে বিশ্ব স্বাস্থ্য সংস্থা মার্চ মাসে এটিকে মহামারী বলে ঘোষণা করে।
বিজ্ঞান ও প্রযুক্তি মন্ত্রকের অধীনস্থ সংস্থা জৈব প্রযুক্তি দপ্তর কোভিড-১৯এর ফলে স্বাস্থ্য ক্ষেত্রে যে সংকট দেখা দেয় তা মোকাবিলা করার জন্য এই ভাইরাসের সংক্রমণের কারণ নির্ণয়, একে প্রতিরোধের জন্য চিকিৎসা সংক্রান্ত ব্যবস্থাপনা, ওষুধ এবং টিকা তৈরির বিষয়ে উদ্যোগী হয়। ডিবিটি দ্রুত গতিতে বিভিন্ন গবেষণা এবং প্রযুক্তিগত হস্তক্ষেপের বিষয়ে পদক্ষেপ গ্রহণ করেছে। কোভিড-১৯কে মোকাবিলা করতে সর্বোচ্চ স্তরে গবেষণা এবং উদ্ভাবনী কাজকর্মকে সাহায্য করার জন্য ডিবিটি একটি দ্রুত ব্যবস্থা গ্রহণ নিয়ন্ত্রণ কাঠামো গড়ে তোলে।
এই কাঠামোর অধীনে টিকা ভাইরাসের সংক্রমণের কারণ, প্রতিষেধক এবং চিকিৎসাগত দিক দিয়ে একে মোকাবিলা করার জন্য ২০শে মার্চ একটি সিদ্ধান্ত গ্রহণ করা হয়। টিকা, প্রতিষেধক এবং রোগ নির্ণয়ের জন্য বিভিন্ন ব্যবস্থাপনায় সাহায্য করতে এই উদ্যোগের বিষয়ে জানতে নিচের লিঙ্কটি ক্লিক করুন-
dbtindia.gov.in/sites/default/files/om_covid19.pdf
বিভিন্ন গবেষণাগারে কোভিড-১৯এর নমুনাগুলিকে গবেষণা এবং অন্যান্য পরীক্ষা-নিরীক্ষা করার জন্য কিভাবে সেগুলিকে রাখতে হবে সে সংক্রান্ত বিষয়ে ৮ই এপ্রিল একটি নির্দেশিকা জারি করা হয়। এই নির্দেশিকাটি জানতে নিচের লিঙ্কে ক্লিক করুন-
dbtindia.gov.in/sites/default/files/OM_Interim_Guidance_COVID.pdf
কোভিড-১৯এর জন্য টিকা উদ্ভাবনের কাজে গবেষণার ক্ষেত্রে সেটি প্রয়োগের জন্য কি কি বিষয়ে সতর্ক থাকতে হবে এবং টিকার মূল উপাদানগুলি প্রয়োগের ফলে কোন বিরূপ প্রতিক্রিয়া দেখা দিলে কিভাবে ব্যবস্থা নিতে হবে, সে বিষয়ে সতকর্তা অবলম্বনের জন্য দপ্তর ২৬শে মে যে পরামর্শগুলি দিয়েছে সেটি দেখার জন্য নিচের লিঙ্কে ক্লিক করুন-
dbtindia.gov.in/sites/default/files/Checklist_Recombinant%20Vaccine%20_COVID%2019.pdf
কোভিড-১৯এর বিষয়ে গবেষণা এবং উদ্ভাবনীমূলক কাজকর্মে গতি আনতে ডিবিটি একটি পর্যালোচনা কমিটি গঠন করেছে। এই পর্যালোচনা কমিটি জিনগত পরিবর্তনের কাজ নিয়েও আলোচনা করে থাকে। এ পর্যন্ত ১০০টির বেশি আবেদন কমিটির কাছে জমা পরেছে। কোভিড-১৯এর জন্য বিভিন্ন ধরণের নমুনা আমদানি করা বা রপ্তানী করা সহ নানা প্রতিষ্ঠান, বিশ্ববিদ্যালয় এবং শিল্প সংস্থা প্রতিষেধক, রোগ নির্ণয়ের কারণ সহ কোভিড নিয়ে যা যা গবেষণা করছে সে সংক্রান্ত তথ্য ওই আবেদনগুলিতে রয়েছে।
(CG/CB/NS
আদিবাসীবিষয়কমন্ত্রক
কেন্দ্রীয় আদিবাসী বিষয়ক মন্ত্রকের দায়িত্বভার গ্রহণ করলেন শ্রী অর্জুন মুন্ডা
কেন্দ্রীয় আদিবাসী বিষয়ক মন্ত্রকের মন্ত্রী হিসাবে গতকাল  দায়িত্বভার গ্রহণ করলেন শ্রী অর্জুন মুন্ডা। শ্রীমতী রেণুকা সিং এই মন্ত্রকের প্রতিমন্ত্রী হিসাবে দায়িত্বভার গ্রহণ করেন। শ্রী মুন্ডা মন্ত্রকের সচিব শ্রী দীপক খন্দেকার এবং অন্যান্য আধিকারিকদের সঙ্গে কাজের অগ্রগতি ও প্রকল্প সম্পর্কে পর্যালোচনা বৈঠক করেন।
১৯৬৮ সালের ৩ মে ঝাড়খন্ডের পূর্ব সিংভূমের জামশেদপুরে জন্মগ্রহণ করেন শ্রী মুন্ডা। সপ্তদশ লোকসভায় ঝাড়খন্ডের খুন্তি  আসন থেকে তিনি নির্বাচিত হয়েছেন। ২০০৩ – ০৬ সাল পর্যন্ত তিনি ঝাড়খন্ডের মুখ্যমন্ত্রী ছিলেন। ২০০৬ – ০৮ সাল পর্যন্ত তিনি ঝাড়খন্ড বিধানসভার বিরোধী দলনেতাও ছিলেন। ২০০৯ – এ পঞ্চদশ লোকসভায় তিনি নির্বাচিত হলেও ২০১১ সালের ২৬ ফেব্রুয়ারি তিনি পদত্যাগ করেন।
(Visitor Counter : 112
সামাজিকন্যায়ওক্ষমতায়নমন্ত্রক
প্রবীণ নাগরিকদের জন্য জাতীয় নীতি
নতুন দিল্লি, ২৯ মার্চ, ২০২২
১৯৯৯ সালের জানুয়ারি মাসে ঘোষিত প্রবীণ নাগরিকদের জাতীয় নীতি এখনো প্রাসঙ্গিক এবং বৈধ রয়েছে। এটি আর্থিক নিরাপত্তার পাশাপাশি খাদ্য নিরাপত্তা, স্বাস্থ্যসেবা, আশ্রয়, সুরক্ষা এবং প্রবীণ ব্যক্তিদের জীবন যাত্রার মান উন্নয়নের জন্য রাষ্ট্রীয় সহায়তা প্রদান করে। এই নীতির পরিবর্তন বা আপডেট না হওয়া পর্যন্ত এখনো তা বৈধ রয়েছে।
বয়সের সাথে সাথে প্রবীণ নাগরিকদের প্রতি যত্নশীল হওয়া প্রয়োজন এবং স্বাস্থ্য সেবা প্রদান করার প্রয়োজন রয়েছে। প্রবীণ নাগরিকদের স্বাভাবিক জীবনযাপনের সুবিধা দিতে কেন্দ্রীয় সরকার আয়কর ছাড়ের পাশাপাশি প্রবীণ নাগরিকদের জন্য পেনশনের ব্যবস্থা এবং ইন্টারজেনারেসানাল বন্ডিং সহ বহুবিধ প্রকল্পের রুপায়ন করেছে।
আজ লোকসভায় এক লিখিত প্রশ্নের জবাবে কেন্দ্রীয় সামাজিক ন্যায় ও ক্ষমতায়ন মন্ত্রকের প্রতিমন্ত্রী শ্রীমতি প্রতিমা ভৌমিক এই তথ্য জানিয়েছেন।
CG/ SB
(Visitor Counter : 75
সংস্কৃতিমন্ত্রক
কেন্দ্রীয় নারী ও শিশু কল্যাণ মন্ত্রী শ্রীমতি স্মৃতি যুবিন ইরানি দশ দিনব্যাপী 'লালকেল্লা উৎসব- ভারত ভাগ্য বিধাতা'-র আনুষ্ঠানিক উদ্বোধন করেছেন
নতুন দিল্লি, ২৫ মার্চ, ২০২২
দশ দিনব্যাপী মেগা লালকেল্লা উৎসব- ভারত ভাগ্য বিধাতা আজ থেকে শুরু হয়েছে এবং তা চলবে ৩ এপ্রিল, ২০২২ পর্যন্ত। আইকনিক ১৭ শতকের স্মৃতিস্তম্ভ দিল্লির রেড ফোর্টে আজ এই উৎসবের সূচনা করেছেন কেন্দ্রীয় নারী ও শিশু কল্যাণ মন্ত্রী স্মৃতি স্মৃতি যুবিন ইরানি।
উৎসবে বিভিন্ন ধরনের অনুষ্ঠানের আয়োজন করা হয়েছে। যার মধ্যে রয়েছে নৃত্যকলা থেকে শুরু করে যোগা। সারা দেশ থেকে প্রায় ৭০ জন শিল্পী এতে অংশ নিয়েছেন।
উৎসবের উদ্বোধনী অনুষ্ঠানে শ্রীমতি স্মৃতি যুবিন ইরানি প্রধানমন্ত্রী শ্রী নরেন্দ্র মোদির লালকেল্লা থেকে ভাষণ দেওয়া নতুন ভারত গড়ার আহ্বানের কথা স্মরণ করেন। তিনি বলেন যে, লালকেল্লা কেবল একটি স্মৃতিসৌধ নয়, এটি একটি মূর্ত প্রতীক যা প্রতিবছর জাতিকে মজবুত করতে সাহায্য করে। ভারতের সংবিধানের প্রতি সংকল্প, প্রতিশ্রুতি এবং দায়িত্ব উপলব্ধি করা উচিত। শ্রীমতি ইরানি উল্লেখ করেন যে, এই ধরনের এক অনুষ্ঠানের মাধ্যমে ভারতের বৈচিত্রময় সংস্কৃতিকে একই ছাদের নিচে নিয়ে আসা সম্ভব হয়েছে। আমাদের শিশুদের বলতে হবে আমাদের গৌরবময় অতীতের কথা এবং তা রক্ষা করতে হবে। শিশুরাই দেশের ভবিষ্যৎ, তারাই দেশকে আরও উন্নতির শিখরে নিয়ে যেতে কাজ করবে।
আজাদি কা অমৃত মহোৎসবের অঙ্গ হিসেবে সংস্কৃতি মন্ত্রক এই লালকেল্লা উৎসবের আয়োজন করেছে। যার নাম দেওয়া হয়েছে ভারত ভাগ্য বিধাতা। এই উৎসবে সারাদেশ থেকে ৭০ জনেরও বেশি কারিগর অংশ নিয়েছে।
(Visitor Counter : 130
অসামরিকবিমানপরিবহণমন্ত্রক
আন্তর্জাতিক বিমানবন্দর পর্ষদ গ্রাহকদের পছন্দের স্বীকৃতিস্বরূপ ২০২১-এর জন্য ৭টি ভারতীয় বিমানবন্দর কর্তৃপক্ষকে বেছে নিয়েছে
নতুন দিল্লি, ১০ ফেব্রুয়ারি, ২০২২
২০২১ সালের আন্তর্জাতিক বিমানবন্দর পর্ষদ – বিমানবন্দর পরিষেবা গুণমান সমীক্ষায় অংশগ্রহণকারী চেন্নাই, কলকাতা, গোয়া, পুণে, পাটনা, ভুবনেশ্বর এবং চন্ডীগড় এই সাতটি ভারতীয় বিমানবন্দর কর্তৃপক্ষকে আন্তর্জাতিক বিমানবন্দর পর্ষদ ওয়ার্ল্ড ভয়েস অফ দ্য কাস্টমার উদ্যোগের আওতায় গ্রাহকদের পছন্দের স্বীকৃতিস্বরূপ বেছে নিয়েছে । আন্তর্জাতিক বিমানবন্দর পর্ষদ বর্তমান কোভিড ১৯ মহামারি পরিস্থিতিতেও গ্রাহকদের মতামত শোনার বিষয়ে বন্ধপরিকর । তাই তাদের মতামতের স্বীকৃতি দিতেই এই উদ্যোগ নিয়েছে ।
বিমানবন্দর পরিষেবা গুণমান  সমীক্ষা হল বিশ্ব বিখ্যাত এবং আন্তর্জাতিকভাবে প্রতিষ্ঠিত এক বিশ্বমানের কর্মসূচি । এই সমীক্ষার মাধ্যমে যাত্রীদের সন্তুষ্টি সমীক্ষা করা হয়ে থাকে । ভ্রমণের সময় যাত্রীদের কাছ থেকে মতামত এবং অভিজ্ঞতা নেওয়া হয় । যাত্রীরা এই পরিষেবায় কী চায় এবং আর কী হলে ভালো হয়, তা বোঝার দৃষ্টিকোণ থেকেই এই ব্যবস্থা করা হয়েছে ।
CG/SS/RAB
(Visitor Counter : 96
পেট্রোলিয়ামওপ্রাকৃতিকগ্যাসমন্ত্রক
উদ্ভূত ভূ-রাজনৈতিক পরিস্থিতির প্রেক্ষাপটে বিশ্বব্যাপী শক্তি ক্ষেত্রের সঙ্গে যুক্ত বাজারের পাশাপাশি, সম্ভাব্য শক্তি সরবরাহের বিঘ্নের বিষয় নিবিড়ভাবে পর্যবেক্ষণ করছে ভারত
নয়াদিল্লি, ২৬ ফেব্রুয়ারি, ২০২২
কেন্দ্রীয় সরকার উদ্ভূত ভূ-রাজনৈতিক পরিস্থিতির প্রেক্ষাপটে বিশ্বব্যাপী শক্তি ক্ষেত্রের সঙ্গে যুক্ত বাজারের পাশাপাশি, সম্ভাব্য শক্তি সরবরাহের বিঘ্নের বিষয় নিবিড়ভাবে পর্যবেক্ষণ করছে।
নিজের দেশের নাগরিকদের জন্য ন্যায়সঙ্গত শক্তি সুনিশ্চিত করার লক্ষ্যে, স্থিতিশীল মূল্যে বর্তমান সরবরাহ ব্যবস্থাপনা সুনিশ্চিত করার জন্য ভারত যথাযথ পদক্ষেপ নিতে প্রস্তুত।
বাজারের অস্থিরতা কমাতে এবং অপরিশোধিত তেলের দাম কম রাখার জন্য ভারত কৌশলগতভাবে মজুত পেট্রোলিয়াম থেকে তেল ছাড়ার উদ্যোগকে সমর্থন করতেও প্রতিশ্রুতিবদ্ধ।
CG/SS/SB
(Visitor Counter : 104
বস্ত্রমন্ত্রক
২৮ হাজার ৩০০রও বেশি কারিগর এবং ১ লক্ষ ৪৯ হাজার ৪২২ জন তাঁতি জেম পোর্টালে নাম নথিভুক্ত করেছেন
নয়াদিল্লী, ২০ সেপ্টেম্বর, ২০২১
তাঁতি ও কারিগড়দের উন্নত বাজারের সুবিধাদানের লক্ষ্যে জেম পোর্টালে নাম নথিভুক্তের জন্য এক বিশেষ অভিযান শুরু হয়েছে। এই পোর্টালে নাম নথিভুক্ত থাকলে তাদের পণ্য সরাসরি সরকারের কাছে বিক্রি করতে পারবেন। এই উদ্যোগ গ্রহণের ফলে কারিগর, তাঁতি, ক্ষুদ্র উদ্যোক্তা, মহিলা, উপজাতি উদ্যোক্তা, হস্তচালিত তাঁত ও হস্তশিল্পে কর্মরত স্বনির্ভর গোষ্ঠীর মতো ক্ষুদ্র বিক্রেতাদের অংশগ্রহণ বৃদ্ধি পেয়েছে। এতে তারা সরকারি বাজারে প্রবেশের ক্ষেত্রে যে সমস্যার সম্মুখীন হতেন, তা দূর হয়েছে।
চলতি বছরের ৩০ আগস্ট পর্যন্ত ২৮ হাজার ৩৭৪ জন কারিগর এবং ১ লক্ষ ৪৯ হাজার ৪২২ জন তাঁতি জেম পোর্টালে নাম নথিভুক্ত করেছেন। ২০২০ সালের জুলাই মাসে তাঁতি ও কারিগড়দের অন বোর্ডিং এবং বিক্রেতা হিসেবে নাম নথিভুক্তের জন্য বিশেষ উদ্যোগ নেয় জেম।হ্যান্ডলুম উন্নয়ন কমিশন কার্যালয় এবং হস্তশিল্প উন্নয়ন কমিশনারের আধিকারিকদের সহায়তায় জেম এই কাজ শুরু করে। ৫৬টি হস্তশিল্প পরিষেবা কেন্দ্র এবং ২৮টি তাঁতি পরিষেবা কেন্দ্র থেকে আধিকারিকদের নিয়ে এই নাম নথিভুক্তিকরণ প্রক্রিয়ার বিষয়ে প্রশিক্ষণ দেওয়া হয়। হ্যান্ডলুম পণ্যের জন্য ২৮টি সুনির্দিষ্ট পণ্য বিভাগ তৈরি করা হয়েছে। একইসঙ্গে হস্তশিল্প পণ্যের জন্য ১৭০টি পণ্য বিভাগ রাখা হয়েছে। ভারতীয় হ্যান্ডলুমের জন্য একটি নির্দিষ্ট ওয়েব ব্যানার ও বিপণন পেজ তৈরি করা হয়েছে। সেটি হল- https://gem.gov.in/landing/landing/india_handloom । ভারতীয় হস্তশিল্পের পণ্যগুলি তুলে ধরার জন্য আরও একটি ওয়েব পেজ তৈরি করা হয়েছে। সেটি হল- https://gem.gov.in/india-handicraft ।
এই পদক্ষেপ গ্রহণের ফলে সরকারি ক্রেতাদের মধ্যে তাঁত ও হস্তশিল্পজাত পণ্যের প্রচার বৃদ্ধি পাবে। এমনকি তাঁতি ও কারিগরদের তৈরি পণ্য সরাসরি বিক্রির সুযোগ থাকবে। এতে মধ্যস্থতাভোগী ছাড়াই কেনা-বেচা করা যাবে। ফলে আত্মনির্ভর ভারত গঠনের পথ সুনিশ্চিত হবে এবং #আমরাহ্যান্ডলুমআমারগর্ব, #ভোকালফরলোকাল ও মেক ইন ইন্ডিয়ার স্বপ্ন সার্থক হবে।
CG/SS /NS
(Visitor Counter : 147
প্রধানমন্ত্রীরদপ্তর
ওডিশার গঞ্জাম জেলায় এক মর্মান্তিক দুর্ঘটনায় বেশ কয়েকজনের প্রাণহানিতে প্রধানমন্ত্রীর শোক প্রকাশ
নয়াদিল্লি, ২৫ মে, ২০২২
প্রধানমন্ত্রী শ্রী নরেন্দ্র মোদী ওডিশার গঞ্জাম জেলায় এক মর্মান্তিক দুর্ঘটনায় বেশ কয়েকজনের প্রাণহানিতে গভীর শোক প্রকাশ করেছেন।
প্রধানমন্ত্রীর কার্যালয়ের এক ট্যুইটে বলা হয়েছে, “ওডিশার গঞ্জাম জেলায় মর্মান্তিক দুর্ঘটনায় বেশ কয়েকজনের প্রাণহানিতে আমি অত্যন্ত ব্যথিত। দুঃখের এই সময় শোক-সন্তপ্ত পরিবারগুলির প্রতি আমার সমবেদনা। আমি আহদের দ্রুত আরোগ্য কামনা করি : প্রধানমন্ত্রী @narendramodi"
CG/BD/SB
(